keskiviikko 30. syyskuuta 2009
Kysyessäni pojalta, että minkä kakun hän tänä vuonna haluaa, niin valinta oli hankala. Pari viikkoa ennen synttäreitä jälleen udellessani asiaa, hän sanoi että hän tietää: jokin eläin; lumileopardi.
Etsin netistä kuvia lumileopardista inspiraation lähteeksi. Ei sieltä löytynyt oikein sellaista mistä olisi voinut ottaa apuja kakun tekoon. Hieman johdateltuani poikaa, hän päätyi kettuun. Ja tässä tulos:
Vähän ehdittiin jo maistamaan ennen kuin muistin että en ole ottanut kuvaa... Eli tässä on vähän maisteltu kettu -kakku.
Pohjana on tavallinen sokerikakku. Väliin vauvojen omena-päärynäsosetta sekä kreemiä. Päällä on värjättyä vaahtoutuvaa vaniljakastiketta. Värin sain sekoittamalla punaista ja keltaista elintarvikeväriä. Silmä, korvan päät, nenä ja tassujen ääriviivat on leikattu isosta lakritsipatukasta.
Ja kakku maistui... Ens kerralla täytyy muistaa ottaa kokonaisesta kakusta kuva
Tää oli pakko laittaa. Tein vajaa vuosi sitten itelleni takkia. Meidän neiti (tuolloin 7 v.) sanoi että hän haluaisi tehdä itellensä nallen siitä kankaasta. Hän teki sitten ihan ite siihen kaavan. Leikkasi kankaan ja ompeli koneella. Tässä tulos:
Nenä, suu ja silmät on piirretty tussilla Ja kyllä tuli söpö!